Ons het baie lekker gebly en die diens is baie goed. Die bestuur is altyd beskikbaar en baie behulpsaam. Hulle het ons tot in 'n chalet laat slaap die laaste aand toe daar 'n storm was en ons skade gehad het met ons tent. Hulle gebruik boorgat water so jy kan die water drink en hulle is redelik sentraal om orals uit te kom. Ons sal definitief weer van hulle gebruik maak.
Ons het 'n kamppeerplek bespreek by Thembe Eco Lodge oor 'n langnaweek. Met aankoms was ons vriendelik verwelkom en ons staanplek is aangewys. Eerste ding wat pns opmerk is dat ons die enigste gaste is vir die naweek - dit moet reeds 'n rooi lig wees. Die staanplekke is netjies, elkeen met 'n braai, kragpunt en kampliggie. Die ablusieblok is ook netjies en skoon, ten spyte van die feit dat daar net een toilet is (gelukkig was ek die enigste een wat dit so gebruik). Ek kan ook nie onthou dat ek 'n opwasarea gesien het nie. Oor die algemeen was ons geluk bietjie uit en het met aankoms baie slegte weer gehad (sterk wind en bietjie reën). Met die gestoei van tent opslaan, het een van die bestuurders gekom om vir ons die rondawel aan te bied teen dieselfde prys; baie dankbaar het ons die offer aanvaar en die rondawel word toe vinng vir ons afgestof. Ek weet mens kyk nooit 'n gegewe perd in die bek nie, maar daardie rondawel sal my nie sommer weer sien nie. Ons kon dadelik agterkom dat daar baie lanklaas gaste was. Die eetgerei is vol spinnerakke, die beddegoed vol geitjie vuilgeit, Daddy-Long-legs in die yskas, vismotte aan die toiletrol, ens. Dit alles nadat daar vir ons eers skoongemaak is. Die watersisteem is foutief, draai die badkamerkraan oop en water begin by die kombuiskraan ook uitloop. Die toilet het net nou en dan gewerk. Ek kan die bestuur seker nie kwalik neem nie, omdat hul nie iemand in die rondawel verwag het nie, maar ek voel so plek moet maar altyd tip-top gehou word vir ingeval iemand op nommer 99 daar wil inboek. Op 'n ander positiewe noot, het 'n dame darem ons rondawel weer kom skoonmaak op 'n vakansiedag.
Soos tereg genoem, het ons uit ons pad gegaan om dit vir julle so gerieflik moontlik te maak, veral met die onweer op die dag van jul aankoms. Ons het regtig net probeer goed doen deur vir julle 'n rondawel aan te bied eerder as om julle in die weer te los by die geriewe waarvoor daar bespreek was. Geen ekstra kostes is gehef vir die gebruik van die rondawel nie. Dis jammer dat julle nie hierdie gebaar positief ervaar het nie.
Die grasdakke in die rondawels word wel gespuit vir insekte as dit leeg is, maar omdat dit in die bos geleë is, kan stof, insekte en geitjies nie ten volle weggehou word nie. Om op te maak vir die ongerief met die spinnerakke, geitjiemis en dies meer, het ons 'n volledige skoonmaakdienste gebied.
Ek moes in die nag bel en kla oor krane wat nie werk nie, plek wat vuil is, nie eers een spieël in die héle plek nie! As ons nie 9 ure lank gereis het en so laat daar aangekom het nie sou ons dadelik ry. Ons het die volgende oggend baie vroeg gery en op pad nuwe blyplek gesoek. Ek sal hierdie plek glád nie aanbeveel nie.
Ons wil graag om verskoning vra vir enige ongerief julle ervaar het, ons probeer altyd vir ons gaste die beste ervaring skep om te verseker dat hulle ons in die toekoms weer gebruik. Ons kamers word wel op 'n daaglikse basis skoongemaak en ek vra om verskoning indien daar dalk 'n oorsig was. Ek kan nie onthou dat enige probleme onder ons aandag gebring was gedurende hulle verblyf nie, maar ons sal verseker opvolg oor die punte wat u genoem en verseker dat alles in werkende orde is.
Die eenheid was baie slordig binne en lugversorging het nie gewerk die eerste aand nie. Nadat ons die eienares in kennis gestel het, het sy dit laat herstel.
Die lugversorger se gas was klaar en is die volgende dag laat volmaak. Die gaste het glad nie gekla oor enige iets behalwe die lugversorging wat nie gewerk het nie. Die eenhede is gewoonlik baie netjies binne maar skoonmakers werk nie vakansiedae en Sondae nie.